Source: http://docplayer.hu/37857073-Kiegeszitesek-juhaszne-zvolenszki-aniko-polgari-eljarasjogi-ismeretek-2010-es-kiadasu-jegyzetehez.html
Timestamp: 2017-11-22 11:46:39+00:00

Document:
Kiegészítések Juhászné Zvolenszki Anikó: Polgári eljárásjogi ismeretek 2010-es kiadású jegyzetéhez - PDF
Download "Kiegészítések Juhászné Zvolenszki Anikó: Polgári eljárásjogi ismeretek 2010-es kiadású jegyzetéhez"
1 Kiegészítések Juhászné Zvolenszki Anikó: Polgári eljárásjogi ismeretek 2010-es kiadású jegyzetéhez I. számú kiegészítés Indoka: az egyes törvényeknek a bíróságok hatékony működését és a bírósági eljárások gyorsítását szolgáló módosításáról szóló, december 23-án elfogadott évi CLXXXIII. törvény rendelkezései. I. A bírósági szervezet felépítéséhez (a Bszi. egyes rendelkezéseinek módosításából): 1. Egyesbíróként és a tanács elnökeként csak hivatásos bíró járhat el. Helyi bíróság hatáskörébe tartozó, törvény által meghatározott ügyben, egyesbíró hatáskörében bírósági titkár is eljárhat. 2. Helyi bíróságon, ha törvény eltérően nem rendelkezik, a munkaügyi bíróságot is érteni kell. 3. A Legfelsőbb Bíróság feladata: - az ítélkezés, - az ítélkezés egységességének, és az ügyek ésszerű időn belül való elbírálásának biztosítása. A bíróságok rendkívüli és aránytalan munkaterhének megszüntetése, valamint az ügyek ésszerű időn belül való elbírálásának elősegítése érdekében kijelöli az eljáró bíróságot (ld. még ide a Pp. új 47. -a). A kijelölés iránti indítvány megtételét kezdeményezheti az ítélőtábla vagy a megyei bíróság elnöke az ügy érkezésétől számított 15 napon belül OIT elnökénél, aki egyetértés esetén teszi meg az indítványt a Legfelsőbb Bíróság részére. A LB a kijelölésről tárgyaláson kívül 8 napon belül határoz, ellene jogorvoslatnak helye nincs. (Ha a kijelölés büntető ügyet érint, a LB a kijelölésről értesíti a legfőbb ügyészt.) 4. Országos Igazságszolgáltatási Tanács (OIT) Ellátja a bíróságok igazgatásának központi feladatait. Az OIT létszáma 16 fő. A tagok létszáma eggyel bővül: tagja a jövőben az államháztartásért (költségvetésért) felelős miniszter is. II. A bírói tisztség betöltésének módja (a bírák jogállásáról szóló törvény (Bjt.) egyes módosításából) - A bírói első kinevezés határozott idejű, 3 éves időtartamra szól. Ezt követi a szakmai alkalmassági vizsgálat, amelynek eredményeképpen a bíró szakmai értékelése (a korábbi 3 helyett) 5 fokozatú lehet. - A bíró másodszor ismét 3 éves határozott idejű kinevezést kap, ha a szakmai vizsgálat alapján alkalmas, utóvizsgálat lefolytatása indokolt értékelést kap. - Egyébként pedig a határozatlan időre kinevezett bíró tevékenységét a kinevezést követően a harmadik évben, majd ezt követően is nyolcévenként kell értékelni. A bírák fegyelmi és ezzel összefüggő kártérítési ügyeiben (a korábbi fegyelmi bíróságok helyett) a jövőben szolgálati bíróság jár el. Ezen jogvitákban a Fővárosi Ítélőtábla mellett elsőfokú szolgálati bíróság, a Legfelsőbb Bíróság mellett másodfokú szolgálati bíróság jár el 3 tagú tanácsban.
2 III. A polgári perrendtartás egyes rendelkezéseinek módosítása (hatályos III. 1-től, alkalmazandó a hatályba lépést követően indult eljárásokban) 1. Bírósági hatáskör, a Pp. 23. a) pontja: A megyei bíróság elsőfokú hatáskörébe tartoznak azok a vagyonjogi perek, melyek tárgyának értéke a tízmillió forintot meghaladja, kivéve a házassági vagyonjogi pert, ha azt a házassági perrel együtt vagy annak folyamán indítják meg. (Indoka az értékemelésnek, a megyei bíróságok megnövekedett munkaterhe arányosabb munkamegosztás.) 2. Az eljáró bíróság kijelölése (Pp. 47. ) A módosítás az egy-egy bíróságon jelentkező aránytalan munkateher megszüntetésére bevezet egy speciális kijelölési szabályt, melyről az indokolás megállapítja, hogy ez egy válságkezelő intézmény, mely csak kivételes körülmények között alkalmazható, ezt biztosítja számos garanciális rendelkezés, amely e kijelölést szigorú feltételrendszerhez köti. (lásd fentebb, LB. feladatainál) E szerint: A Legfelsőbb Bíróság az OIT elnökének indítványára az illetékes bíróság helyett más, azonos hatáskörű bíróságot jelöl ki az ügy vagy a bíróságra érkezett ügyek meghatározott csoportjának elbírálására, ha a bíróság rendkívüli munkaterhe miatt az ügyek ésszerű időn belül való elbírálása más módon nem biztosítható Egyebekben a módosítás rendelkezik arról is, hogy a kijelölés minden szükséges esetében a kijelölő bíróság soron kívül köteles dönteni. 3. Kötelező jogi képviselet (Pp. 73/A. ) A módosítás kiterjeszti a kötelező jogi képviselet eseteit a megyei bíróság elsőfokú hatáskörébe tartozó perek jó részére, azok jogorvoslati szakára is, oly módon, hogy azokat a kivételeket sorolja fel, ahol nem szükséges a jogi képviselet. Így továbbra sem kötelező a jogi képviselet: - azon vagyonjogi perekben, ahol a per tárgyának értéke a 30 millió forintot nem haladja meg (tehát 30 mill. felett kötelező), - közig. jogkörben okozott kártérítési perekben, - cég szervei határozatának bírósági felülvizsgálata iránti perekben, - megyei bíróságon nyilvántartásba vett szervezetek pereiben, - közig. perekben, - sajtóperekben, - személyhez fűződő jogok megsértése miatt indított perekben, - a 2. (3) bek.-ben meghatározott perekben. 4. A keresetlevél kellékei és benyújtása (Pp. 121/A. ) A módosítás ismételten beillesztette a 121/A. -t a Pp. rendszerébe, azt a szabályt, amely a jogi személy vállalkozások egymás közötti jogvitáiban korábban (2009-től) már előírta a felek számára a keresetlevél benyújtása előtti kötelező egyeztetést, a jogvita esetleges peren kívüli elintézése érdekében. Amennyiben ez nem jár sikerrel, a felperesnek a keresetlevélhez csatolnia kell az egyeztetés keretében keletkezett iratokat, illetve azt az iratot, mellyel igazolja, hogy a perelhárító egyeztetést megkísérelte. Ezen iratok csatolásának a hiánya a keresetlevél idézés nélküli elutasítását eredményezi [124. új (2) bek.-e, illetve a 130..(1) i) pontja].
3 Nem kötelező az előzetes egyeztetés, ha: - a perindításra 60 napnál nem hosszabb határidőt állapít meg jogszabály, - a különleges perekben, - a fizetési meghagyásos eljárást követő perben, - többnyire a nemperes eljárásokban. 5. Áttétel [Pp (4) bek.] Amennyiben a per nem tartozik annak a bíróságnak a hatáskörébe vagy illetékességébe, ahová a keresetlevelet benyújtották, és az iratok alapján végzéssel áttételnek van helye, erről az új szabály szerint soron kívül kell intézkedni. 6. Tárgyalás elmulasztása esetén az ellentmondást követő tárgyalás megítélése kötelező jogi képviselet esetében, Pp. 136/A. (1) bek. A módosítás szigorú szabályokat állapít meg a keresetváltoztatás és az érdemi ellenkérelem előterjesztésének határidejére a kötelező jogi képviselet esetében. A 136/A. módosítása azt mondja ki, hogy a bírósági meghagyás ellen előterjesztett ellentmondás folytán kitűzött új határnap (ami egyébként folytatólagos tárgyalásnak minősül) a beszámítási kifogás és a viszontkereset szempontjából első tárgyalási napnak tekintendő, ha azon az alperes megjelenik vagy írásban érdemi ellenkérelmet terjeszt elő. 7. Keresetváltoztatás (Pp (5) bek., 146/A. ) a) A módosítás rögzíti, mi nem tekinthető keresetváltoztatásnak: - ha a felperes a keresete megalapozására újabb tényeket hoz fel, - eredetileg követelt dolog helyett utóbb beállott változás folytán más dolgot vagy kártérítést kér, - a keresetét leszállítja, járulékokra vagy a követelése esedékessé vált részleteire kiterjeszti, - megállapítás helyett teljesítést kér, vagy fordítva. b) Kötelező jogi képviselet esetében a jogi képviselővel eljáró felperes a keresetét fő szabály szerint az alperes érdemi ellenkérelemét követő 30 napon belül változtathatja meg, kivétel, pl., ha a keresetváltoztatásba az alperes beleegyezik, vagy a felperes olyan tényre, bizonyítékra vagy jogerős határozatra hivatkozik, amely önhibáján kívül az első tárgyalást követően jutott a tudomására. 8. Viszontkereset (Pp. 147/A. ) A módosítás szintén határidőhöz köti kötelező jogi képviselet esetén a beszámítási kifogás és a viszontkereset előterjesztését. A jogi képviselővel eljáró alperes a viszontkeresetét és a beszámítási kifogását fő szabály szerint az első tárgyalást követő 30 napon belül terjesztheti elő. Kivétel, ha a felperes megengedett keresetváltoztatást jelentett be, vagy a beszámítani kért követelés később járt le, ettől számított 30 nap az előterjesztési határidő. Fenti szabályok megsértése esetén a bíróság végzéssel elutasítja a viszontkeresetet vagy beszámítási kifogást, ellene nincs fellebbezésnek helye. 9. Egyszerűsített (rövidített) ítélet (Pp új (4) bek.) A Pp. a 221. módosításával lehetővé teszi rövidített (egyszerűsített indokolású) ítélet hozatalát akkor is, ha a felek ehhez hozzájárultak. Ez szintén alkalmas lehet a bírósági munkamennyiség csökkentésére, olyan esetekben, amikor a felek számára tisztázott a tényállás, és nem igénylik annak részletes taglalását.
4 10. Fellebbezés az ügyismertetés egyszerűsítése, a keresetváltoztatás tilalma. a) A törvény módosítja az iratismertetés szabályait a másodfokú eljárásban: E szerint a tárgyalás megnyitása után az elnök vagy az általa kijelölt bíró (az előadó bíró) az elsőfokú bíróság ítéletében foglaltakat ismerteti (tehát nem kell ismertetni az elsőfokú eljárásban keletkezett többi peranyagot). Ezt követően kell ismertetni a fellebbezésben foglaltakat, majd a bíróság tagjai, valamint a felek további ismertetést kérhetnek az iratokból. E módosítást az indokolja, hogy ne kerüljenek olyan iratok ismertetésre, melyek mindkét fél számára jól ismertek, aránytalanul sok időt elvéve a tárgyalásra rendelkezésre álló időből. b) A Pp. módosított 247. (1) bekezdése kimondja a másodfokú eljárásban a keresetváltoztatási tilalmat egy kivétellel: - nem tekinthető keresetváltoztatásnak az a felperesi nyilatkozat, melyben a felperes a keresettel érvényesített jog megváltoztatása nélkül annak megalapozására olyan újabb tényeket hoz fel, melyek az elsőfokú határozat meghozatalát követően jutottak a fellebbező fél tudomására, feltéve, hogy ez rá kedvezőbb döntést eredményezett volna. 11. Közigazgatási pereket érintő, általunk kiemelt változás (Pp ) Közigazgatási perekben fő szabállyá válik a per tárgyaláson kívüli elbírálása. Indoka, hogy ez által nem kell tárgyalást tartani azokban a perekben, ahol mindkét fél elegendőnek tartja kérelmeinek írásbeli előterjesztését. Így az alperes közig. szerveknek is kevesebb tárgyaláson kell képviseletet biztosítaniuk. Ugyanakkor első írásbeli beadványában bármelyik fél kérheti tárgyalás megtartását, és maga a bíróság is dönthet a per tárgyaláson történő elbírálásáról. A közig. eljárásban korábban szereplő ellenérdekű felet a bíróság a beavatkozási lehetőségéről szóló értesítésben figyelmezteti arra is, hogy írásban tárgyalás tartását kérheti, s ez irányú kérelme a beavatkozás bejelentésének is minősül.
5 II. számú kiegészítés Indoka: az egyes eljárási és az igazságszolgáltatást érintő egyéb törvények módosításáról szóló évi LXXXIX. Törvény rendelkezései. (2011. július 4-én elfogadott törvény. Kihirdetésével hatályos, érinti a Be., a Btk., a Pp., és a Bjt. egyes rendelkezéseit.) A Pp-t érintő legfontosabb új szabályozás bevezeti a kiemelt jelentőségű perek kategóriáját, melyekre külön részben, speciális, az általánostól eltérő eljárási szabályokat vezet be. Ezzel a Pp. korábbi Ötödik része a XXVI. Fejezettel a Kiemelt jelentőségű perek címet viseli a továbbiakban, míg a Kisértékű perek a Hatodik rész XXVII. fejezetébe kerültek át, s értelemszerűen csúsztak tovább a további részek és fejezetek számozásai. A kiemelt jelentőségű perek a Pp. rendszerében a 386/A. M. -aiban találhatók. 1. Fogalma: kiemelt jelentőségű perek a Pp. 23. (1) bekezdés a) pontja szerinti, tehát a megyei bíróság elsőfokú hatáskörébe tartozó vagyonjogi perek (követelések), melyek tárgyának értéke a 400 millió forintot meghaladja. Nem alkalmazhatók ugyanakkor a Pp-ben szabályozott különleges eljárásokban. 2. A legjellemzőbb speciális szabály ezen perekben a soron kívüli elbírálás, azaz, az elsőfokú bíróság köteles erre irányuló kérelem hiányában is elrendelni az értéküknél fogva kiemelt jelentőségű ügyek soron kívüli intézését, mely kiterjed az eljárás minden szakaszára, a rendes és a rendkívüli perorvoslatokra egyaránt. A fentiek teljesíthetősége miatt a bírák jogállásáról szóló törvény módosítása értelmében a kiemelt ügyben eljáró bírót az eljárási szabályok és határidők betartása érdekében az egyéb munkavégzés alól szükség szerint fel kell menteni illetve mentesíteni kell. 3. A legfontosabb (az általánostól eltérő) speciális szabályok a következők: A tárgyalás előkészítése és kitűzése: - Kiemelt jelentőségű perben a beérkező keresetlevelet nyomban, de legkésőbb az érkezéstől számított 8 napon belül meg kell vizsgálni (ált. szabály 30 nap) annak érdekében, hogy megállapítható legyen, nincs-e szükség valamilyen bírói intézkedésre a kitűzés előtt. Ezt követően, a per első tárgyalását 60 napon belülre kell kitűzni (ált. szabály 4 hónap), kivéve, ha a külföldre történő kézbesítés miatt ez nem tartható. - Folytatólagos tárgyalás kitűzése esetén az elhalasztott tárgyalást két hónapos tárgyalási időközzel kell kitűzni (ált. szabály 4 hónap). Szükség szerint a bíróság egymást követő tárgyalási napokra is tűzhet tárgyalást, amennyiben a körülmények ezt lehetővé és indokolttá teszik. A bizonyítás speciális szabályai: Kiemelt jelentőségű perekben a az általános szabálytól [3.. (3) bek.] eltérően a bíróság nem köteles a feleket előzetesen tájékoztatni a bizonyítási kötelezettségükről, illetve a bizonyítás sikertelenségének következményeiről (bizonyítási teher). Szakértői vélemény elkészítésére legfeljebb 30 napos, különösen bonyolult ügyben 60 napos határidő engedélyezhető, mely a szakértő indokolt kérelmére egyszer meghosszabbítható.
6 Tanúbizonyításhoz: - A tanúkihallgatást az elnök vezeti, s az általános szabályok szerint először a tanút az eljáró bíró hallgatja ki. Kiemelt perben azonban, ha a kihallgatást kezdeményező fél ezt indítványozza, először az indítványozó fél intézhet közvetlenül kérdéseket a tanúhoz, majd az ellenérdekű fél, végül a bíróság. Amennyiben egyik fél sem él ezen indítványozási joggal, akkor a tanút először a bíróság hallgatja ki. - Az ellenérdekű fél tiltakozást jelenthet be a befolyásolásra alkalmas, az ügyre nem tartozó, illetve az indokolatlanul ismételt kérdések feltevése esetén, megengedhetőségéről az elnök dönt. Határozatok: Közlése: - Az elsőfokú határozatot meghozatalától számított 8 napon belül kell írásba foglalni, majd ezt követően 3 napon belül kézbesíteni (ált. szabály 15+8 nap), kivéve ha a kihirdetést elhalasztották. - Másodfokú eljárás esetén a a befejező iratokat 15 napon belül kell megküldeni az elsőfokú bíróságnak, mely a befejező határozatot ezt követő 8 napon belül kézbesíti a feleknek (ált. szabály nap). Rész- és közbenső ítélet: - Bármelyik fél erre irányuló indítványa esetén köteles a bíróság rész vagy közbenső ítéletet hozni, ha az eljárásjogi feltételei fennállnak (ált. szabály szerint a bíró dönti el mérlegelés alapján). Csak elutasítás esetén kell róla külön végzést hozni, mely fellebbezhető. Indokolatlan kérelem esetén a felet az elutasító határozatban pénzbírsággal kell sújtani, melynek legmagasabb összege kiemelt jelentőségű perekben ötmillió forintig terjedhet. - A részítélettel el nem bírált kereseti kérelem tárgyalását indokolt esetben a részítélet jogerős eldöntéséig felfüggesztheti (mérlegelhető eset). Ilyenkor a felfüggesztés Pp-beli szabályai (155. ) szerint kell eljárni! Rendkívüli perorvoslat - Felülvizsgálat: A felülvizsgálati kérelem benyújtásának határideje a közléstől számított 30 nap (ált. szabály 60 nap), mely határidő elmulasztása esetén egyáltalán nincs igazolási lehetőség.
A polgári perrendtartás változása a 2009-es esztendőben
Farkas Tibor PhD hallgató, Szegedi Tudományegyetem Állam- és Jogtudományi Kar Munkajogi és Szociális Jogi Tanszék A polgári perrendtartás szabályait a 1952. évi III tv. szabályozza (a polgári perrendtartásról
Az alfától az ómegáig: a kisértékűtől a kiemelt jelentőségű perekig
Az alfától az ómegáig: a kisértékűtől a kiemelt jelentőségű perekig WOPERA ZSUZSA ** Bevezetés z eljárási törvények stabilitása a jogbiztonság egyik sarokköve. Ezt a tételt láthatóan nem tartják szem előtt

References: bíróság 
 Bíróság 
 bíróság 
 Bíróság 
 bíróság 
 Bíróság 
 bíróság 
 bíróság 
 bíróság 
 Bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság